

Polisi Urddas Dysgwr

**Fframwaith i atal digwyddiadau o fwlio, aflonyddu a gwahaniaethu ac ymateb iddynt.**

|  |  |
| --- | --- |
| **Awdur** | **Geraint Williams** |
| **Dyddiad Cyhoeddi** | **Hydref 2024** |
| **Asesiad o Effaith ar Gydraddoldeb** | **I** |
| **Asesiad o Effaith Ieithyddol** | **I** |
| **Statws** | **Yn fyw** |
| **Cymeradwywyd gan** | **Ethos a Diwylliant** |
| **Dyddiad cymeradwyo** | **17 Hydref 2024** |
| **Dyddiad adolygu** | **Hydref 2025** |
| **Dyddiad dechrau** | **Hydref 2025** |

Cynnwys

[Cyflwyniad 4](#_Toc256000000)

[Cwmpas y Polisi 5](#_Toc256000001)

[Datganiad polisi 6](#_Toc256000002)

[Ymdrin â phryderon a datgeliadau 6](#_Toc256000003)

[Adrodd am Ddigwyddiadau a'u Cofnodi 7](#_Toc256000004)

[Y Coleg yn Cymryd Camau 7](#_Toc256000005)

[Cymorth i Ddioddefwyr 8](#_Toc256000006)

[Digwyddiadau Casineb a Radicaleiddio 8](#_Toc256000007)

[Aflonyddu Rhywiol rhwng Cyfoedion 8](#_Toc256000008)

[Honiadau Maleisus 9](#_Toc256000009)

[Cyfrifoldebau 9](#_Toc256000010)

Cyflwyniad

1. Mae'r polisi hwn wedi'i ddatblygu fel rhan o ymrwymiad Coleg Dewi Sant i wireddu potensial pawb yn ein cymuned, fel y’i cwmpaswyd yn ein cenhadaeth:

‘***Coleg Catholig i’r gymuned, sy’n ceisio darganfod a gwireddu potensial llawn pawb mewn awyrgylch o gariad, gwasanaeth a pharch a ysbrydolwyd gan Grist.'***

1. **Mae’r polisi hwn yn ceisio cefnogi dysgwyr i gyflawni eu potensial llawn trwy annog eu cyfranogiad llawn ym mywyd y coleg fel y gallant wneud cynnydd llwyddiannus yn eu bywydau, yn academaidd ac yn ysbrydol.**
2. **Fel coleg rydym wedi ymrwymo i dynnu rhwystrau i ddysgu a byddwn yn gweithio gyda dysgwyr i hyrwyddo eu cynhwysiant ym mhopeth sydd gan y coleg i'w gynnig.**
3. Rydym yn cydnabod effaith ddofn trawma a phrofiadau niweidiol yn ystod plentyndod (ACE)

ar les a datblygiad unigolion. Rydym wedi ymrwymo i fabwysiadu dull wedi’i lywio gan drawma yn ein polisïau a’n harferion i greu amgylchedd diogel, cefnogol ac iach i bawb.

1. Rydym am gefnogi pob dysgwr trwy ymateb graddedig, wedi'i lywio gan drawma, i sicrhau bod dysgwyr yn gallu gwneud cynnydd a chyflawni.
2. Mae’r coleg yn dilyn gweithdrefnau Diogelu Plant Cymru Gyfan mewn perthynas â materion lles penodol ac adnabyddadwy sy’n atal dysgwyr rhag cael mynediad i’w haddysg, neu lle mae pryderon diogelu.
3. Mae Coleg Dewi Sant wedi ymrwymo i ddatblygu diwylliant gwrth-hiliol pendant a bydd yn cymryd yr holl gamau angenrheidiol i sicrhau y gall pob dysgwr yng Ngholeg Dewi Sant fyw gydag urddas.
4. Wrth galon y polisi hwn mae Coleg Dewi Sant yn ymrwymo i gydnabod bod pob unigolyn wedi'i greu yn nelwedd ac yn nhebygrwydd Duw a chan hynny mae ganddynt urddas cynhenid y mae'n rhaid ei barchu.
5. Cymer Coleg Dewi Sant fwlio, aflonyddu a gwahaniaethu o ddifrif ac mae wedi ymrwymo i sicrhau ei fod yn goleg lle mae dysgwyr yn barod i ddysgu, yn barchus i'r gymuned y maen nhw'n perthyn iddi ac yn ymddwyn mewn ffordd sy'n hyrwyddo diogelwch i bawb.
6. Mae gan y coleg ddyletswydd gofal i'r holl ddysgwyr a staff a chanddo ddyletswydd i sicrhau bod pawb â nodweddion gwarchodedig o dan Ddeddf Cydraddoldeb 2010 yn cael eu hamddiffyn rhag bwlio, gwahaniaethu, niwed, aflonyddu ac erledigaeth.
7. Dylid darllen y polisi hwn ar y cyd â'r dogfennau canlynol:

* **Polisi Ysgoloriaeth**
* **Polisi Presenoldeb Dysgwyr**
* **Gweithdrefnau Diogelu Cymru Gyfan**
* **Polisi Diogelu**
* **Polisi Prevent**
* **Gweithdrefnau Diogelu ac Amddiffyn Plant.**
* **Polisi Cydraddoldeb ac Amrywiaeth**

Cwmpas y Polisi

1. Mae’r coleg yn disgwyl bod pob dysgwr yn cynnal y disgwyliadau craidd, gan ein galluogi i greu amgylchedd dysgu sy’n ddiogel i bawb.
2. Mae'r coleg wedi ymrwymo i gefnogi dysgwyr gydag anableddau ac anghenion dysgu mewn ffyrdd sy'n bodloni'u hanghenion unigol yn effeithiol, gan wneud yr addasiadau rhesymol priodol.
3. Sicrha'r polisi hwn bod dysgwyr yn cael eu trin ag urddas a pharch ac yn ymwybodol o'r ymddygiadau y disgwylir a'r camau y dylid eu cymryd i fynd i'r afael â bwlio, gwahaniaethu ac aflonyddu.
4. Diffinia'r coleg fwlio fel ymddygiad ymosodol, bygythiol, maleisus neu sarhaus, cam-drin neu gam-ddefnyddio pŵer trwy ddulliau sy'n tanseilio, bychanu, dirmygu rhywiol neu anafu'r derbynnydd.
5. Diffinia'r coleg aflonyddu fel ymddygiad digroeso sydd wedi digwydd mwy nac unwaith, neu sy'n rhywiol ei natur, sydd â'r diben neu'r effaith o dorri ar urddas unigolyn (boed hynny'n fwriadol ai peidio) neu greu amgylchedd brawychus, gelyniaethus, diraddiol, bychanus neu ymosodol ar gyfer yr unigolyn hwnnw.
6. Diffinia'r coleg wahaniaethu fel trin rhywun yn llai ffafriol oherwydd bod ganddynt, neu canfyddir bod ganddynt, nodwedd warchodedig fel y diffinnir yn Neddf Cydraddoldeb 2010 neu oherwydd eu dosbarth cymdeithasol neu Angen Dysgu Ychwanegol.
7. Mae'r polisi yn gymwys i'r holl ddysgwyr a staff yn y Coleg.
8. Mae'r polisi hwn hefyd yn cynnwys digwyddiadau o fwlio, aflonyddu a gwahaniaethu trwy ddulliau electronig megis cyfryngau cymdeithasol, e-bost, consôls gemau a ffôn symudol.

Datganiad polisi

1. Bydd y Coleg yn hysbysu holl aelodau'r gymuned bod pob math o fwlio, aflonyddu a gwahaniaethu yn annerbyniol.
2. Bydd y Coleg yn sefydlu gweithdrefnau i sicrhau yr ymdrinnir ag unrhyw ddigwyddiadau, gan sicrhau bod dioddefwyr yn cael eu cefnogi a'u hamddiffyn.
3. Bydd cefnogaeth a gofal bugeiliol yn cael eu rhoi i ddysgwyr i'w hannog i ddod ymlaen i ddatgelu digwyddiadau fel y gall y Coleg weithredu.
4. Bydd y coleg yn darparu hyfforddiant a dysgu proffesiynol i staff i'w helpu i adnabod a delio â digwyddiadau.
5. Bydd y coleg yn cynnig cyfleoedd i addysgu dysgwyr am fwlio, aflonyddu a gwahaniaethu trwy'r rhaglen fugeiliol gyda'r nod o atal ymddygiad o'r fath ac annog datgeliadau.

Ymdrin â phryderon a datgeliadau

Mae data personol yn cael eu trin, prosesu a storio yn unol â GDPR. Bydd data personol sensitif neu gyfrinachol yn cael eu dal gan y tîm diogelu ac ond yn cael eu rhannu gyda chydsyniad y dysgwr neu lle:

* Mae ymddygiad dysgwr yn bygwth ei ddiogelwch neu ddiogelwch eraill
* Byddai aelod o’r coleg yn agored i gosb sifil neu droseddol am fethu â datgelu.

Adrodd am Ddigwyddiadau a'u Cofnodi

1. Anogir dysgwyr sy'n ddioddefwyr bwlio, aflonyddu a gwahaniaethu i ddatgelu hynny i oedolyn y gellir ymddiried ynddo/ynddi. Fel arfer byddai hyn yn aelod o staff, megis Tiwtor Bugeiliol neu Athro/Athrawes.
2. Anogir hefyd dysgwyr sy'n pryderu am unigolyn arall sy'n ddioddefwr bwlio, aflonyddu a gwahaniaethu i siarad ag aelod o staff.
3. Gall dysgwyr ddatgelu hefyd trwy wefan y Coleg trwy'r botwm 'Adrodd am Bryder' ar dudalen SharePoint Myfyriwr, lle gallant hefyd ddewis datgelu yn ddi-enw.
4. Rhaid i staff sy'n gwrando/tystio neu sy'n pryderu am ddigwyddiadau gofnodi'r rhain ar My Concern lle bydd y rhain yn cael eu rheoli gan y Timau Diogelu a Llesiant a/neu Timau Bugeiliol.
5. Gallai dysgwyr sy'n ddioddefwyr bwlio, aflonyddu a gwahaniaethu gael eu gwahodd i roi datganiad ysgrifenedig neu dystiolaeth ar lafar o'u profiad, ond dim ond gyda'u caniatâd y bydd hynny.
6. Rhaid cofnodi'r holl ddigwyddiadau ar My Concern.

Y Coleg yn Cymryd Camau

1. Pan fydd datgeliad yn cael ei wneud, neu ddigwyddiad yn cael ei adrodd, bydd y Coleg yn ymchwilio. Fel arfer aelod o'r Timau Diogelu, Lles neu Fugeiliol fydd hyn.
2. Gallai ymchwiliadau gynnwys casglu tystiolaeth o gamerâu teledu cylch cyfyng, casglu datganiadau gan dystion, adolygu defnydd o adnoddau TG y coleg megis e-bost a Microsoft Teams a hanes pori.
3. Bydd unrhyw unigolion sy'n cael eu hadnabod fel cyflawnwyr bwlio, aflonyddu neu wahaniaethu yn cael eu cyfweld gan aelod o staff y Coleg a fydd yn trafod y digwyddiad ac yn cynllunio ffordd adferol ymlaen megis cwrdd â dioddefwyr neu ysgrifennu ymddiheuriad.
4. Os yw cyflawnwr o dan 18 oed, bydd y Coleg yn hysbysu'r rhieni.
5. Bydd unrhyw unigolion sy'n cael eu hadnabod fel cyflawnwyr bwlio, aflonyddu neu wahaniaethu yn cael eu rheoli trwy Bolisi Ysgoloriaeth y coleg, y gellir ei uwchgyfeirio i gam uwch os ystyrir hynny'n briodol.
6. Ar gyfer y digwyddiadau mwyaf difrifol, gallai'r cyflawnwyr gael eu gwahardd o'r coleg am gamymddwyn difrifol, gallent hefyd gael eu hadrodd wrth yr Heddlu os ceir tystiolaeth o ymddygiad troseddol.
7. Gallai dioddefwyr gael eu gwahodd i gwrdd â chyflawnwyr i gamau adferol gael eu cymryd os yw'n briodol.

Cymorth i Ddioddefwyr

1. Bydd dysgwyr sy'n ddioddefwyr bwlio, aflonyddu neu wahaniaethu yn derbyn cefnogaeth barhaus gan y Coleg trwy'r Timau Lles, Diogelu neu Fugeiliol.
2. Bydd gan ddioddefwyr fynediad at gefnogaeth barhaus trwy Raglen Cymorth i Fyfyrwyr y Coleg, a allai gynnwys cwnsela.

Digwyddiadau Casineb a Radicaleiddio

1. Mae'r Coleg yn condemnio a bydd yn gweithredu yn erbyn unrhyw ymddygiad sy'n cael ei ystyried yn gas.
2. Gallai'r Coleg gysylltu â'r heddlu os yw'r credu bod Trosedd Casineb wedi digwydd ar sail hil, crefydd, anabledd, cyfeiriadedd rhywiol neu hunaniaeth trawsryweddol.
3. Os yw'r Coleg yn credu bod ymddygiad cyflawnwyr yn perthyn i radicaleiddio, bydd y Coleg yn dilyn ei Bolisi Prevent ac yn gwneud yr atgyfeiriad priodol.
4. Bydd y coleg yn cofnodi digwyddiadau casineb trwy My Concern.

Aflonyddu Rhywiol rhwng Cyfoedion

1. Bydd y Coleg yn cymryd camau yn erbyn unrhyw unigolyn sy'n gysylltiedig â cham-drin neu aflonyddu rhywiol rhwng cyfoedion.
2. Gallai'r Coleg gysylltu â'r heddlu os yw'n credu bod angen ymchwiliad troseddol.
3. Bydd y coleg yn cofnodi digwyddiadau aflonyddu rhywiol rhwng cyfoedion trwy My Concern.

Honiadau Maleisus

1. Os yw honiad yn amlwg yn anwir ac wedi'i gyflwyno er sbeit, neu oherwydd ryw gymhelliad annerbyniol arall, bydd yr achwynydd yn destun polisi ysgoloriaeth y Coleg, ynghyd ag unrhyw dystion eraill y credir eu bod wedi cam-arwain y Coleg yn fwriadol yn ystod ei ymchwiliad.

Cyfrifoldebau

1. Bydd y Corff Llywodraethol yn sicrhau bod y polisi hwn yn cael ei adolygu'n rheolaidd a bydd yn monitro digwyddiadau o fwlio, aflonyddu a gwahaniaethu.
2. Bydd y Pennaeth Cynorthwyol - Diwylliant Dysgwyr yn sicrhau bod y Coleg yn monitro ac yn ymateb i ddigwyddiadau ac yn adolygu ac yn monitro'r polisi hwn ac yn adrodd amdano wrth y Llywodraethwyr. Byddant yn sicrhau bod dysgu proffesiynol priodol yn cael ei roi i'r holl staff a bod rhaglen fugeiliol y Coleg yn parhau'n gyfredol ac yn berthnasol i fynd i'r afael â digwyddiadau. Rhaid i'r Pennaeth Cynorthwyol sicrhau bod unigolyn cymwys yn cael ei benodi i ddelio â digwyddiadau.
3. Tiwtoriaid Bugeiliol sy'n gyfrifol am gyflwyno sesiynau yn ymwneud â bwlio, gwahaniaethu ac aflonyddu yn eu sesiynau. Dylent hysbysu eu rheolwr llinell o unrhyw faterion/tueddiadau sy'n ymddangos sy'n gysylltiedig â digwyddiadau.
4. Mae cyfrifoldeb ar yr holl staff i gynnal ymwybyddiaeth o'r polisi hwn, gan weithredu yn unol â'r polisi hwn, gan sicrhau bod unrhyw honiadau yn cael eu hadrodd a'u hymchwilio. Rhaid iddynt fynychu'r holl ddysgu proffesiynol perthnasol.
5. Rhaid i'r holl ddysgwyr fynychu sesiynau bugeiliol i sicrhau eu bod yn ymwybodol o'r polisi hwn, eu cyfrifoldebau a phwysigrwydd ymddwyn mewn ffordd sy'n barchus ac yn ddiogel. Dylent adrodd am unrhyw ddigwyddiadau y maen nhw'n dyst iddynt neu'n ddioddefwr iddynt wrth oedolyn y gellir ymddiried ynddo/ynddi.